Ammatillisen+koulutuksen+verkostot+kehitystyössä

 Ammatillisen koulutuksen kehittäjien, oppilaitosjohdon ja opetustoimen henkilöstön osaamisen kehittämisestä vastaavilla tulisi olla käytettävissään ajantasaista tietoa heikoista signaaleista. Näin ammatillisen opetushenkilöstön tulevaisuuden osaamistarpeiden ennakointi olisi mahdollista ja tukisi ammatillisen koulutuksen kehittämistä. Ammatillisen opettajan osaamisen ilmiöiden kartoittaminen edellyttää mahdollisimman laaja-alaisen, alueellisesti, valtakunnallisesti kattavan asiantuntijaverkoston mielipiteiden, käsitysten ja näkemysten saavuttamista. Siksi opettajien osaamisen ennakointiin on perusteltua käyttää verkosto-eDelfoita. Verkosto-eDelfoissa on tavoitteena laaja-alaisen ja monitoimijaisen panelisti-verkoston kommunikaatio ja tulevaisuusvaihtoehtojen tuottaminen ja perusteleminen. eDelfoi toteutetaan verkossa ja ennakoinnin apuna käytetään myös muita sosiaalisen median toimintaympäristöjä.